**รายงานการประชุมสภาองค์การบริหารส่วนตำบลสี่เหลี่ยม**

**การประชุมสภาสามัญ สมัยที่ 2**

**ครั้งที่ 1 ประจำปี พ.ศ. 2566**

**วันที่ 26 เดือน มิถุนายน พ.ศ.2566**

**ณ ห้องประชุมสภาองค์การบริหารส่วนตำบลสี่เหลี่ยม**

**อำเภอประโคนชัย จังหวัดบุรีรัมย์**

## ผู้มาประชุม

|  |  |  |  |  |
| --- | --- | --- | --- | --- |
| **ลำดับที่** | **ชื่อ – สกุล** | **ตำแหน่ง** | **ลายมือชื่อ** | **หมายเหตุ** |
| 1  2  3  4  5  6  7  8  9 | นายสมพงษ์ เกาประโคน  นายทรงศักดิ์ แดงสี  นายสมควน ครุฑรัมย์  นายพินิจ เรืองรัมย์  นายสมปอง ศรีษะนอก  นายชาติ ยืนยาว  นายสมพร บุญสุข  นายสุมิต ผิวนวน  นางสาวสุวัจนา สุขกมล | ประธานสภาฯ  ส.อบต.หมู่ที่ 2  รองประธานสภาฯ  ส.อบต.หมู่ที่ 8  ส.อบต.หมู่ที่ 7  ส.อบต.หมู่ที่ 4  ส.อบต.หมู่ที่ 3  ส.อบต.หมู่ที่ 1  เลขานุการสภาฯ | สมพงษ์ เกาประโคน  ทรงศักดิ์ แดงสี  สมควน ครุฑรัมย์  พินิจ เรืองรัมย์  สมปอง ศรีษะนอก  ชาติ ยืนยาว  สมพร บุญสุข  สุมิต ผิวนวน  สุวัจนา สุขกมล |  |

## ผู้ไม่มาประชุม

* ไม่มี

**ผู้เข้าร่วมประชุม**

|  |  |  |  |  |
| --- | --- | --- | --- | --- |
| **ลำดับที่** | **ชื่อ – สกุล** | **ตำแหน่ง** | **ลายมือชื่อ** | **หมายเหตุ** |
| 1  2  3  4  5  6  7  8  9  10 | นายศราวุธ สุขประโคน  นายวิษณุกร ทองทวี  นางศิริพร แม้นประโคน  นายเจษฎากร ยินประโคน  นายสุทัศน์ ลีประโคน  นายนัทธพงศ์ เสาวโค  นายวรเศรษฐ์ การะเกตุ  นายสมศักดิ์ พวงจำปี  นางสุภัทรา เทียมมณีรัตน์  นายไพรวัลย์ พัฒนพันธ์ | นายกอบต.ฯ  รองนายกอบต. ฯ  รองนายกอบต. ฯ  เลขานายกอบต.ฯ  หัวหน้าสำนักปลัด  ผอ.กองคลัง  ผอ.กองช่าง  ผอ.กองการศึกษาฯ  นักพัฒนาชุมชนฯ  นักวิเคราะห์ฯ | ศราวุธ สุขประโคน  วิษณุกร ทองทวี  ศิริพร แม้นประโคน  เจษฎากร ยินประโคน  สุทัศน์ ลีประโคน  นัทธพงศ์ เสาวโค  วรเศรษฐ์ การะเกตุ  สมศักดิ์ พวงจำปี  สุภัทรา เทียมมณีรัตน์  ไพรวัลย์ พัฒนพันธ์ |  |

**-2-**

**เริ่มประชุม เวลา** 09.30 นาฬิกา

เมื่อถึงเวลาประชุมแล้ว เลขานุการสภาองค์การบริหารส่วนตำบลสี่เหลี่ยม ได้เชิญสมาชิกสภาองค์การบริหารส่วนตำบลสี่เหลี่ยมเข้าห้องประชุมและนับองค์ประชุมได้ 8 คน ถือว่าครบองค์ประชุม เลขานุการสภาองค์การบริหารส่วนตำบลสี่เหลี่ยม ได้เชิญนายสมพงษ์ เกาประโคน ประธานสภาองค์การบริหารส่วนตำบลสี่เหลี่ยม จุดเทียน – ธูป บูชาพระรัตนตรัย เสร็จแล้วสวดมนต์พร้อมกัน ประธานสภาองค์การบริหารส่วนตำบลสี่เหลี่ยม ได้กล่าวเปิดประชุมตามระเบียบวาระดังต่อไปนี้

**ระเบียบวาระที่ 1** เรื่อง ประธานแจ้งให้ที่ประชุมทราบ

ประธานสภาฯ - ไม่มี

ที่ประชุม - รับทราบ

**ระเบียบวาระที่ 2** เรื่อง รับรองรายงานการประชุมครั้งที่แล้ว

ประธานสภาฯ - ตามที่เลขานุการสภาองค์การบริหารส่วนตำบลสี่เหลี่ยม ได้แจกจ่ายสำเนารายงานการประชุมสภาสามัญ สมัยแรก ครั้งที่ 1 เมื่อวันที่ 13 มีนาคม 2566 ให้กับสมาชิกสภาองค์การบริหารส่วนตำบลสี่เหลี่ยมได้อ่านและตรวจสอบล่วงหน้าไปแล้วนั้น มีสมาชิกสภาองค์การบริหารส่วนตำบลสี่เหลี่ยมท่านใดมีข้อแก้ไขและเพิ่มเติมหรือเปลี่ยนแปลงอะไรหรือไม่ ขอให้ทุกท่านพิจารณาและตรวจสอบรายงานการประชุมดังกล่าว เชิญครับ

ที่ประชุม - หลังจากที่ทุกท่านได้ตรวจสอบรายงานการประชุมและพิจารณารายงานการประชุมแล้ว

เลขานุการสภาฯ - ดิฉันขออนุญาตที่ประชุมนับองค์ประชุม ก่อนที่จะลงมตินับองค์ประชุมได้ 8 คน ถือว่าครบองค์ประชุม เชิญค่ะ

ประธานสภาฯ - ผมขอมติที่ประชุมเพื่อให้การรับรองรายงานประชุมสภาองค์การบริหารส่วนตำบลสี่เหลี่ยมในการประชุมสภาสามัญ สมัยแรก ครั้งที่ 1 เมื่อวันที่ 13 มีนาคม 2566 เชิญครับ

**มติที่ประชุม - ที่ประชุมมีมติให้การรับรองด้วยคะแนนเสียงจำนวน 7 เสียงและประธานสภาองค์การบริหารส่วนตำบลสี่เหลี่ยมงดออกเสียงจำนวน 1 เสียง**

**ระเบียบวาระที่ 3** เรื่อง เรื่อง เสนอให้ที่ประชุมทราบ

ประธานสภาฯ - ไม่มี

ที่ประชุม - รับทราบ

**ระเบียบวาระที่ 4** เรื่อง เสนอเพื่อพิจารณา

ประธานสภาฯ **4.1 การขออนุมัติใช้จ่ายเงินสะสม** ตามระเบียบกระทรวงมหาดไทย ว่าด้วยการรับเงิน การเบิกจ่ายเงิน การฝากเงิน การเก็บรักษาเงินและการตรวจเงินขององค์กรปกครองส่วนท้องถิ่น (ฉบับที่ 4) พ.ศ.2561 **ข้อ 89** ขอเชิญเลขานุการสภาฯ ชี้แจงระเบียบกฎหมายที่เกี่ยวข้อง เชิญครับ

**-3-**

เลขานุการสภาฯ - ตามระเบียบกระทรวงมหาดไทย ว่าด้วยการรับเงิน การเบิกจ่ายเงิน การฝากเงิน การเก็บรักษาเงินและการตรวจเงินขององค์กรปกครองส่วนท้องถิ่น (ฉบับที่ 4) พ.ศ. 2561

**ข้อ 43** ให้ยกเลิกความในข้อ 89 ของระเบียบกระทรวงมหาดไทยว่าด้วยการรับเงิน การเบิกจ่ายเงิน การฝากเงิน การเก็บรักษาเงิน และการตรวจเงินขององค์กรปกครองส่วนท้องถิ่น พ.ศ. 2547 ซึ่งแก้ไขเพิ่มเติมโดยระเบียบกระทรวงมหาดไทยว่าด้วยการรับเงิน การเบิกจ่ายเงิน การฝากเงิน การเก็บรักษาเงิน และการตรวจเงินขององค์กรปกครองส่วนท้องถิ่น (ฉบับที่ 2) พ.ศ. 2548

**“ข้อ 89** องค์กรปกครองส่วนท้องถิ่นอาจใช้เงินสะสมได้ โดยได้รับอนุมัติจากสภาท้องถิ่นภายใต้เงื่อนไข ดังต่อไปนี้

(1) ให้กระทำได้เฉพาะกิจการซึ่งอยู่ในอำนาจหน้าที่ขององค์กรปกครองส่วนท้องถิ่น ซึ่งเกี่ยวกับด้านการบริการชุมชนและสังคม หรือกิจการที่เป็นการเพิ่มพูนรายได้ขององค์กรปกครองส่วนท้องถิ่นหรือกิจการที่จัดทำเพื่อบำบัดความเดือดร้อนของประชาชน ทั้งนี้ ต้องเป็นไปตามแผนพัฒนาขององค์กรปกครองส่วนท้องถิ่น หรือตามที่กฎหมายกำหนด

(2) ได้ส่งเงินสมทบกองทุนส่งเสริมกิจการขององค์กรปกครองส่วนท้องถิ่นแต่ละประเภทตามระเบียบแล้ว

(3) ให้กันเงินสะสมสำรองจ่ายเป็นค่าใช้จ่ายด้านบุคลากรไม่น้อยกว่าสามเดือนและกันไว้อีกร้อยละสิบของงบประมาณรายจ่ายประจำปีนั้น เพื่อเป็นค่าใช้จ่ายในการบริหารงานและกรณีที่มีสาธารณภัยเกิดขึ้น

(4) เมื่อได้รับอนุมัติให้ใช้จ่ายเงินสะสมแล้ว องค์กรปกครองส่วนท้องถิ่นต้องดำเนินการก่อหนี้ผูกพันให้เสร็จสิ้นภายในระยะเวลาไม่เกินหนึ่งปีถัดไป หากไม่ดำเนินการภายในระยะเวลาที่กำหนดให้การใช้จ่ายเงินสะสมนั้นเป็นอันพับไป

ทั้งนี้ ให้องค์กรปกครองส่วนท้องถิ่นใช้จ่ายเงินสะสม โดยคำนึงถึงฐานะการเงินการคลังขององค์กรปกครองส่วนท้องถิ่นและเสถียรภาพในระยะยาว”

ผอ.กองคลัง - ผมนายนัทธพงศ์ เสาวโค ผู้อำนวยการกองคลังขอชี้แจงรายละเอียดเกี่ยวกับยอดเงินที่จะใช้จ่ายเงินสะสม ซึ่งมีรายละเอียดที่จะชี้แจงดังต่อไปนี้

**เงินสะสมประจำปี พ.ศ.2566**

**ตามบัญชีเงินฝากธนาคารที่ใช้ได้ 36,250,815.69 บาท**

**หักสำรองตามระเบียบฯ 6,577,600.00 บาท**

**คงเหลือเงินสะสมตามบัญชีเงินฝากธนาคารที่นำมาใช้ได้**

**เป็นเงินจำนวน 29,673,215.69 บาท (ยี่สิบเก้าล้านหกแสนเจ็ดหมื่นสามพันสองร้อยสิบห้าบาทหกสิบเก้าสตางค์)** ผมขอชี้แจงแต่เพียงเท่านี้ ขอบคุณครับ

**-4-**

เลขานุการสภาฯ - ต่อไป ดิฉันขอชี้แจงรายละเอียดรถพยาบาลเบื้องต้น(รถ EMS) ที่จะใช้จ่ายเงินสะสมในการจัดซื้อมีรายละเอียดดังนี้

**รถพยาบาลฉุกเฉิน (รถกระบะ) ปริมาตรกระบอกสูบ ไม่ต่ำกว่า 2,400 ซีซี หรือกำลังเครื่องยนต์สูงสุดไม่ต่ำกว่า 110 กิโลวัตต์**

**โดยมีลักษณะเฉพาะพอสังเขป ดังนี้**

1) เครื่องยนต์ดีเซล 4 สูบ พร้อมอุปกรณ์ตามมาตรฐาน

2) มีประตูด้านหลัง ปิด - เปิด สำหรับยกเตียงผู้ป่วยเข้า – ออก

3) มีตู้เก็บท่อ บรรจุก๊าซไม่น้อยกว่า 2 ท่อ ที่แขวนน้ำเกลือ

4) มีที่จัดเก็บอุปกรณ์การแพทย์และอุปกรณ์อื่นที่จำเป็นอย่างเป็นสัดส่วน เป็นระเบียบและมีความปลอดภัยจากการหลุด ร่วง ปลิว ออกจากที่จัดเก็บ ในกรณีที่รถมีการชนหรือกระแทกหรือพลิกคว่ำา 8.7 รถพยาบาลฉุกเฉิน (รถกระบะ) ปริมาตรกระบอกสูบ ไม่ต่ำกว่า 2,400 ซีซี หรือกำลังเครื่องยนต์ สูงสุดไม่ต่ำกว่า 110 กิโลวัตต์

5) มีวิทยุคมนาคม ระบบ VHF/FM ขนาดกำลังส่งไม่ต่ำกว่า 25 วัตต์ พร้อมอุปกรณ์ตามมาตรฐานที่กฎหมายกำหนด

6) เครื่องสัญญาณไฟฉุกเฉินพร้อมเครื่องขยายเสียง

7) คุณลักษณะเฉพาะอุปกรณ์การแพทย์ประกอบ

(1) เตียงนอนโลหะผสม แบบมีล้อเข็น ปรับเป็นรถเข็นได้

(2) ชุดช่วยหายใจชนิดใช้มือบีบสำหรับเด็กและผู้ใหญ่

(3) เครื่องดูดของเหลวใช้กับไฟรถยนต์

(4) เครื่องวัดความดันโลหิตชนิดติดผนัง

(5) ชุดป้องกันกระดูกคอเคลื่อน

(6) ชุดเฝือกดามแขน ขา

(7) ชุดให้ออกซิเจน แบบ Pipe Line สำหรับส่งท่อก๊าซ

(8)อุปกรณ์ตามหลังชนิดสั้น

(9) เก้าอี้เคลื่อนย้ายผู้ป่วยชนิดพับเก็บ

(10) ครอบหลังคาทรงสูงพร้อมติดตั้งเครื่องปรับอากาศ

(11) มี Long Spinal Board พร้อมสายรัดตรึง ที่ยึดตรึงศีรษะ (HeadImmobilizer)

(12) มีระบบติดตามและระบุตำแหน่งรถยนต์

(13) มีอุปกรณ์และกระเป๋าสำหรับเก็บอุปกรณ์ตามมาตรฐาน BLS หรือ PHTLS (14) ภายในห้องปฏิบัติการส่วนสุดท้ายด้านบนติดตั้งโคมไฟสปอร์ตไลท์ ชนิดปรับได้ (15) มีอุปกรณ์ควบคุมสถานการณ์ ประกอบด้วย กรวย กระบอกไฟกระพริบ ไฟฉายส่องสว่าง เทปจราจร เสื้อสะท้อนแสง และนกหวีด

ตามบัญชีราคามาตรฐานครุภัณฑ์ สำนักงบประมาณ ธันวาคม 2565 หน้าที่ 17

**รวมทั้งหมด 1 รายการ ยอดเงินที่ขอใช้จ่ายจากเงินสะสม รวมยอดเงินทั้งสิ้น** **จำนวน 1,220,000 บาท (หนึ่งล้านสองแสนสองหมื่นบาทถ้วน)**

**-5-**

- ตามที่ดิฉัน ได้ชี้แจงรายละเอียดไปแล้วนั้นมีสมาชิกสภาฯท่านใดจะเสนอหรือชี้แจงอะไรเกี่ยวกับการใช้จ่ายเงินสะสมหรือไม่ เชิญค่ะ

ที่ประชุม - ไม่มี

ประธานสภาฯ - ถ้าไม่มีสมาชิกท่านใด เสนอให้แก้ไขหรือเปลี่ยนแปลงข้อความใด ผมขอมติที่ประชุมเพื่อพิจารณาใช้จ่ายเงินสะสม **รวมยอดเงินทั้งสิ้น** **1,220,000 บาท (หนึ่งล้านสองแสนสองหมื่นบาทถ้วน)** เชิญครับ

เลขานุการสภาฯ - ดิฉันขออนุญาตที่ประชุมนับองค์ประชุม ก่อนที่จะลงมตินับองค์ประชุมได้ 8 คน ถือว่าครบองค์ประชุม เชิญค่ะ

**มติที่ประชุม**: - **ที่ประชุมมีมติให้การรับรองด้วยคะแนนเสียงจำนวน 7 เสียงและประธานสภาองค์การบริหารส่วนตำบลสี่เหลี่ยมงดออกเสียงจำนวน 1 เสียง**

ประธานสภาฯ **4.2 การพิจารณาโอนเงินงบประมาณรายจ่าย ประจำปีงบประมาณ พ.ศ. ๒๕66**

- สำนักปลัด จำนวน 1 รายการ กองคลัง จำนวน 1 รายการ ขอเชิญเลขานุการสภาฯ ชี้แจงระเบียบที่เกี่ยวข้อง เชิญครับ

เลขานุการสภาฯ - **ตามระเบียบกระทรวงมหาดไทยว่าด้วยวิธีการงบประมาณ พ.ศ. 2563** **หมวด 4** **ข้อ 27** การโอนเงินงบประมาณรายจ่ายในงบลงทุน โดยการโอนเพิ่ม โอนลด ที่ทำ ให้ลักษณะ ปริมาณ คุณภาพเปลี่ยน **หรือโอนไปตั้งจ่ายเป็นรายการใหม่** ให้เป็นอำนาจอนุมัติของสภาท้องถิ่น

**สำนักปลัด**

**คำชี้แจงเดิม**

**เนื่องจากตั้งหมวดครุภัณฑ์ไว้ผิดหมวดจึงขอแก้ไขเพื่อตั้งให้ถูกหมวด**

**โอนลดจาก**

แผนงานบริหารงานทั่วไป

งานบริหารงานทั่วไป

หมวดครุภัณฑ์สำนักงาน

**ค่าครุภัณฑ์ ครุภัณฑ์สำนักงาน เครื่องคอมพิวเตอร์สำหรับงานประมวลผล**

เครื่องคอมพิวเตอร์ สำหรับงานประมวลผล แบบที่ 2 (จอแสดง ภาพขนาดไม่น้อยกว่า 19 นิ้ว) ราคา 30,000 บาท

**โดยมี คุณลักษณะพื้นฐาน ดังนี้**

- มีหน่วยประมวลผลกลาง (CPU) ไม่ น้อยกว่า 8 แกนหลัก (8 core) และ 16 แกน เสมือน (16 Thread) และมีเทคโนโลยีเพิ่มสัญญาณนาฬิกาได้ในกรณีที่ต้องใช้ความสามารถในการประมวลผลสูง Turbo Boost หรือ Msx Boost) โดยความเร็วสัญญาณนาฬิกาสูงสุด ไม่น้อยกว่า 4.3 GHz จำนวน 1 หน่วย

- หน่วยประมวลผลกลาง (CPU) มีหน่วยความจําแบบ Cache Memory รวมในระดับ (Level) เดียวกันขนาดไม่น้อยกว่า 8 MB

- หน่วยประมวลผลเพื่อแสดง ภาพ โดย คุณลักษณะอย่างใดอย่างหนึ่ง หรือดีกว่า ดังนี้ 1) เป็น แผงวงจรเพื่อแสดงภาพแยกจากแผงวงจรหลัก มีหน่วยความจํา ขนาดไม่น้อยกว่า 2 G8 หรือ 2) มีหน่วยประมวลผลเพื่อแสดง ภาพติดตั้งอยู่ภายใน

**-6-**

หน่วยประมวลผล กลาง แบบ Graphics Processing Unit ที่สามารถใช้หน่วยความจำหลักในการแสดงภาพขนาดไม่น้อยกว่า 2 GB หรือ 3) มีหน่วย ประมวลผลที่ แสดงภาพที่มีความสามารถในการใช้หน่วยความจำหลักในการแสดงภาพขนาดไม่น้อยกว่า 2 GB

- มีหน่วยความจำหลัก (RAM) ชนิด DDR4 หรือดีกว่า มีขนาดไม่ น้อยกว่า 8 GB

- มีหน่วยจัดเก็บข้อมูล ชนิด SATA หรือ กว่า ขนาดความจุไม่น้อยกว่า 2 TB หรือ

ชนิด Solid State Drive ขนาดความจุไม่น้อยกว่า 480 GB จํานวน 1 หน่วย

- มี DVD-RW หรือดีกว่า จํานวน 1 หน่วย

- มี ช่องเขียนต่อระบบเครือข่าย (Network interface) แบบ 10/100/1000 Base-T หรือดีกว่า จำนวนไม่น้อยกว่า 1 ช่อง

- มีช่องเชื่อมต่อ (Interface) แบบ USB 2.0 หรือดีกว่า ไม่น้อยกว่า 3 ช่อง

- มีแป้นพิมพ์และเมาส์

- มีจอแสดงภาพขนาดไม่ ยกว่า 19 นิ้ว จํานวน 1 หน่วย เกณฑ์ราคากลางและ คุณลักษณะพื้นฐานการจัดหาอุปกรณ์และระบบ คอมพิวเตอร์ ฉบับเดือน ธันวาคม 2564

(แผนงานบริหารงานทั่ว ไป งานบริหารงานทั่วไป)

**คำชี้แจงใหม่**

**โอนเพิ่ม**

แผนงานบริหารงานทั่วไป

งานบริหารงานทั่วไป

ครุภัณฑ์คอมพิวเตอร์หรืออิเล็กทรอนิกส์

**ค่าครุภัณฑ์ ครุภัณฑ์คอมพิวเตอร์หรืออิเล็กทรอนิกส์ เครื่องคอมพิวเตอร์สำหรับงานประมวลผล**

เครื่องคอมพิวเตอร์ สำหรับงานประมวลผล แบบที่ 2 (จอแสดง ภาพขนาดไม่น้อยกว่า 19 นิ้ว) ราคา 30,000 บาท

**โดยมี คุณลักษณะพื้นฐาน ดังนี้**

- มีหน่วยประมวลผลกลาง (CPU) ไม่ น้อยกว่า 8 แกนหลัก (8 core) และ 16 แกน เสมือน (16 Thread) และมีเทคโนโลยีเพิ่มสัญญาณนาฬิกาได้ใน กรณีที่ต้องใช้ความสามารถในการประมวลผลสูง Turbo Boost หรือ Msx Boost) โดยความเร็วสัญญาณนาฬิกาสูงสุด ไม่น้อยกว่า 4.3 GHz จำนวน 1 หน่วย

- หน่วยประมวลผลกลาง (CPU) มีหน่วยความจําแบบ Cache Memory รวมในระดับ (Level) เดียวกันขนาดไม่น้อยกว่า 8 MB

- หน่วยประมวลผลเพื่อแสดง ภาพ โดย คุณลักษณะอย่างใดอย่างหนึ่ง หรือดีกว่า ดังนี้ 1) เป็น แผงวงจรเพื่อแสดงภาพแยกจากแผงวงจรหลัก มีหน่วยความจํา ขนาดไม่น้อยกว่า 2 G8 หรือ 2) มีหน่วยประมวลผลเพื่อแสดง ภาพติดตั้งอยู่ภายในหน่วยประมวลผล กลาง แบบ Graphics Processing Unit ที่สามารถใช้หน่วยความ จ่าหลักในการแสดงภาพขนาดไม่น้อยกว่า 2 GB หรือ 3) มีหน่วย ประมวลผลเที แสดงภาพที่มีความสามารถในการใช้หน่วยความ จ่าหลักในการแสดงภาพขนาดไม่น้อยกว่า 2 GB

**-7-**

- มีหน่วยความจำหลัก (RAM) ชนิด DDR4 หรือดีกว่า มีขนาดไม่ น้อยกว่า 8 GB

- มีหน่วยจัดเก็บข้อมูล ชนิด SATA หรือ กว่า ขนาดความจุไม่น้อยกว่า 2 TB หรือ ชนิด Solid State Drive ขนาดความจุไม่น้อยกว่า 480 GB จํานวน 1 หน่วย

- มี DVD-RW หรือดีกว่า จํานวน 1 หน่วย

- มี ช่องเขียนต่อระบบเครือข่าย (Network interface) แบบ 10/100/1000 Base-T หรือดีกว่า จำนวนไม่น้อยกว่า 1 ช่อง

- มีช่องเชื่อมต่อ (Interface) แบบ USB 2.0 หรือดีกว่า ไม่ น้อยกว่า 3 ช่อง

- มีแป้นพิมพ์และเมาส์

- มีจอแสดงภาพขนาดไม่น้อยกว่า 19 นิ้ว จํานวน 1 หน่วย เกณฑ์ราคากลางและ คุณลักษณะพื้นฐานการจัดหาอุปกรณ์และระบบ คอมพิวเตอร์ ฉบับเดือน ธันวาคม 2564 (แผนงานบริหารงานทั่ว ไป งานบริหารงานทั่วไป)

**กองคลัง**

**โอนลดจาก**

แผนงานสร้างความความเข้มแข็งของชุมชน

งานบริหารงานทั่วไปเกี่ยวกับสร้างความเข้มแข็งของชุมชน

งบบุคลากร

เงินเดือนข้าราชการหรือพนักงานส่วนท้องถิ่น

**โดยขอโอนลดเป็นเงิน จำนวน 36,000 บาท**

**โอนเพิ่ม**

แผนงานบริหารงานทั่วไป

งานบริหารงานทั่วไป

งบลงทุน

ครุภัณฑ์คอมพิวเตอร์หรืออิเล็กทรอนิกส์

**รวมโอนเพิ่มเป็นเงินจำนวน 36,000 บาท**

**โดยมีคุณลักษณะดังนี้**

**1)ค่าครุภัณฑ์ ครุภัณฑ์คอมพิวเตอร์หรืออิเล็กทรอนิกส์ เครื่องคอมพิวเตอร์สำหรับงานประมวลผล**

เครื่องคอมพิวเตอร์ สำหรับงานประมวลผล แบบที่ 2 (จอแสดง ภาพขนาดไม่น้อยกว่า 19 นิ้ว) ราคา 32,000 บาท โดยมี คุณลักษณะพื้นฐาน ดังนี้

- มีหน่วยประมวลผลกลาง (CPU) ไม่ น้อยกว่า 8 แกนหลัก (8 core) และ 16 แกน เสมือน (16 Thread) และมีเทคโนโลยีเพิ่มสัญญาณนาฬิกาได้ใน กรณีที่ต้องใช้ความสามารถในการประมวลผลสูง Turbo Boost หรือ Msx Boost) โดยความเร็วสัญญาณนาฬิกาสูงสุด ไม่น้อยกว่า 4.3 GHz จำนวน 1 หน่วย

- หน่วยประมวลผลกลาง (CPU) มีหน่วยความจําแบบ Cache Memory รวมในระดับ (Level) เดียวกันขนาดไม่น้อยกว่า 8 MB

- หน่วยประมวลผลเพื่อแสดง ภาพ โดย คุณลักษณะอย่างใดอย่างหนึ่ง หรือดีกว่า ดังนี้ 1) เป็น แผงวงจรเพื่อแสดงภาพแยกจากแผงวงจรหลัก มีหน่วยความจํา ขนาดไม่น้อยกว่า 2 G8 หรือ 2) มีหน่วยประมวลผลเพื่อแสดง ภาพติดตั้งอยู่ภายในหน่วยประมวลผล กลาง แบบ Graphics Processing Unit ที่สามารถใช้หน่วยความจำหลักในการแสดงภาพขนาดไม่น้อยกว่า 2 GB หรือ 3) มีหน่วย

**-8-**

ประมวลผลเที แสดงภาพที่มีความสามารถในการใช้หน่วยความจำหลักในการแสดงภาพขนาดไม่น้อยกว่า 2 GB

- มีหน่วยความจำหลัก (RAM) ชนิด DDR4 หรือดีกว่า มีขนาดไม่ น้อยกว่า 8 GB

- มีหน่วยจัดเก็บข้อมูล ชนิด SATA หรือ กว่า ขนาดความจุไม่น้อยกว่า 2 TB หรือ ชนิด Solid State Drive ขนาดความจุไม่น้อยกว่า 480 GB จํานวน 1 หน่วย

- มี DVD-RW หรือดีกว่า จํานวน 1 หน่วย

- มี ช่องเขียนต่อระบบเครือข่าย (Network interface) แบบ 10/100/1000 Base-T หรือดีกว่า จำนวนไม่น้อยกว่า 1 ช่อง

- มีช่องเชื่อมต่อ (Interface) แบบ USB 2.0 หรือดีกว่า ไม่ น้อยกว่า 3 ช่อง

- มีแป้นพิมพ์และเมาส์

- มีจอแสดงภาพขนาดไม่น้อยกว่า 19 นิ้ว จํานวน 1 หน่วย เกณฑ์ราคากลางและ

**2)เครื่องพิมพ์แบบฉีดหมึกพร้อมติดตั้งถังหมึกพิมพ์ (Ink Tank Printerราคา 4,100 บาท คุณลักษณะพื้นฐาน**

- เป็นเครื่องพิมพ์แบบฉีดหมึกพร้อมติดตั้งถังหมึกพิมพ์ (Ink Tank Printer) จากโรงงานผู้ผลิต

- มีความละเอียดในการพิมพ์ไม่น้อยกว่า 1,200x1,200 dpi

- มีความเร็วในการพิมพ์ร่างขาวดำสำหรับกระดาษขนาด A4 ไม่น้อยกว่า 19 หน้าต่อนาที (ppm)

- มีความเร็วในการพิมพ์ร่างสีสำหรับกระดาษขนาด A4 ไม่น้อยกว่า 15 หน้าต่อนาที (ppm) หรือ 8.8 ภาพต่อนาที 5 ภาพต่อนาที (pm)

- มีช่องเชื่อมต่อ (Interface) แบบ USB 2.0 หรือดีกว่า จำนวนไม่น้อยกว่า 1 ช่อง - มีถาดใส่กระดาษได้รวมกันไม่น้อยกว่า 50 แผ่น

- สามารถใช้ได้กับ A4, LetterLegal และสามารถกำหนดขนาดของกระดาษเองได้

คุณลักษณะพื้นฐานการจัดหาอุปกรณ์และระบบ คอมพิวเตอร์ ฉบับเดือน มีนาคม 2566

ประธานสภาฯ - จากที่เลขานุการสภาฯได้ชี้แจงรายละเอียดไปแล้วนั้น ถือว่าเป็นความจำเป็นต่อการปฏิบัติงาน ดังนั้นท่านใดเห็นควรพิจารณาอนุมัติการโอนในครั้งนี้ ขอมติที่ประชุมด้วยครับ เชิญครับ

เลขานุการสภาฯ - ดิฉันขออนุญาตที่ประชุมนับองค์ประชุม ก่อนที่จะลงมตินับองค์ประชุมได้ 8 คน ถือว่าครบองค์ประชุม เชิญค่ะ

**มติที่ประชุม** - **ที่ประชุมมีมติให้การรับรองด้วยคะแนนเสียงจำนวน 7 เสียงและประธานสภาองค์การบริหารส่วนตำบลสี่เหลี่ยมงดออกเสียงจำนวน 1 เสียง**

ประธานสภาฯ **4.3 การพิจารณาข้อบัญญัติองค์การบริหารส่วนตำบลสี่เหลี่ยม เรื่อง การติดตั้งบ่อดักไขมันบำบัดน้ำเสียในอาคาร พ.ศ. ๒๕๖๖ ในวาระที่ 1** ขอเชิญเลขานุการสภาฯ ชี้แจงระเบียบที่เกี่ยวข้อง เชิญครับ

เลขานุการสภาฯ - การพิจารณาร่างข้อบัญญัติ เรื่อง การติดตั้งบ่อดักไขมันบำบัดน้ำเสียในอาคาร พ.ศ. ๒๕๖๖ มีรายละเอียอดดังต่อไปนี้

**-9-**

บันทึกหลักการและเหตุผลประกอบ ข้อบัญญัติองค์การบริหารส่วนตำบลสี่เหลี่ยม เรื่อง การติดตั้งบ่อดักไขมันบำบัดน้ำเสียในอาคาร พ.ศ. ๒๕๖๖ หลักการ ให้มีข้อบัญญัติองค์การบริหารส่วนตำบลสี่เหลี่ยม เรื่อง การติดตั้งบ่อดักไขมันบำบัดน้ำ เสียในอาคาร โดยสอดคล้องและเหมาะสมกับเหตุการณ์ปัจจุบัน เหตุผล กำหนดให้มีการติดตั้งบ่อดักไขมันกับอาคารที่จะปลูกสร้างใหม่ และอาคารสิ่งปลูกสร้างที่มีอยู่ เดิมก่อนที่จะมีการประกาศใช้ข้อบัญญัตินี้ ในการควบคุม จำกัด ดูแลการติดตั้งระบบ โดยเฉพาะอาคารปลูก สร้างที่มีการระบายน้ำทิ้งลง หรือไหลไปสู่แหล่งระบายน้ำภายในเขตองค์การบริหารส่วนตำบลสี่เหลี่ยม เพื่อเป็นการปกป้องรักษาสภาพสิ่งแวดล้อม และเป็นการช่วยลดปริมาณน้ำเสีย ตลอดจนเป็นการปรับปรุง คุณภาพน้ำให้ดีขึ้น ซึ่งพระราชบัญญัติการสาธารณสุข พศ.๒๕๓๕ และที่แก้ไขเพิ่มเติม และพระราชบัญญัติ สภาตำบลและองค์การบริหารส่วนตำบล พ.ศ. ๒๕๓๗ และที่แก้ไขเพิ่มเติม บัญญัติให้ตราเป็นข้อบัญญัติ องค์การบริหารส่วนตำบล จึงจำเป็นต้องตราข้อบัญญัติองค์การบริหารส่วนตำบลนี้เรื่อง ข้อบัญญัติองค์การบริหารส่วนตำบลสี่เหลี่ยม การติดตั้งบ่อดักไขมันบำบัดน้ำเสียในอาคาร พ.ศ. ๒๕๖๖ โดยที่เป็นการสมควรตราข้อบัญญัติองค์การบริหารส่วนตำบลสี่เหลี่ยม เรื่อง การติดตั้งบ่อดัก ไขมันบำบัดน้ำเสียในอาคาร อาศัยอำนาจตามความในมาตรา ๗1 แห่งพระราชบัญญัติสภาตำบลและองค์การบริหาร ส่วนตำบล พ.ศ. ๒๕๓๗ และที่แก้ไขเพิ่มเติมถึง (ฉบับที่ ๒) พ.ศ. ๒๕๖๒ ประกอบมาตรา ๒๐(๓) แห่งพระราชบัญญัติการสาธารณสุข พ.ศ. ๒๕๓๕ องค์การบริหารส่วนตำบลสี่เหลี่ยม โดยความเห็นชอบของ สภาองค์การบริหารส่วนตำบลสี่เหลี่ยมและนายอำเภอประโคนชัยจึงออกข้อบัญญัติไว้ดังต่อไปนี้

**ข้อ ๑** ข้อบัญญัตินี้เรียกว่า “ ข้อบัญญัติองค์การบริหารส่วนตำบลสี่เหลี่ยม เรื่อง การติดตั้งบ่อ ดักไขมันบำบัดน้ำเสียในอาคาร พ.ศ. ๒๕๖๖

**ข้อ ๒** ข้อบัญญัตินี้ให้ใช้บังคับเมื่อพ้นกำหนดเจ็ดวันนับแต่วันที่ได้ประกาศโดยเปิดเผย ณ ที่ทำการองค์การบริหารส่วนตำบลสี่เหลี่ยม ข้อบัญญัตินี้ให้ใช้บังคับตั้งแต่วันถัดจากประกาศใน ราชกิจจานุเบกษาเป็นต้นไป

**ข้อ ๓** ข้อบัญญัติองค์การบริหารส่วนตำบลสี่เหลี่ยม หรือข้อบังคับ กฎระเบียบและคำสั่งอื่นใด ขององค์การบริหารส่วนตำบลสี่เหลี่ยม ซึ่งขัดหรือแย้งกับข้อบัญญัตินี้ ให้ใช้ข้อบัญญัตินี้แทน

**ข้อ ๔** ในข้อบัญญัติ “อาหาร” หมายความว่า ตึก บ้าน เรียน ร้านค้า ร้านอาหาร สำนักงานหรือสิ่งที่สร้างขึ้นอย่างอื่น ซึ่งบุคคลอาจเข้าอาศัยหรือใช้สอยได้ "บ่อดักไขมัน" หมายความว่า สิ่งที่ใช้แยกจำพวกน้ำมันและไขมันออกจากน้ำซึ่งผ่านการใช้แล้ว “การระบายน้ำ” หมายความว่า การผันน้ำ การปล่อยน้ำ การเทน้ำ การสาดนํ้า หรือการ กระท่านใดที่เป็นการถ่ายเทน่า "แหล่งระบายน้ำ" หมายความว่า ทางหรือท่อระบายน้ำ ลำกระโดง ลำราง คู คลอง แม่น้ำ ทะเลและแหล่งน้ำสาธารณะ แหล่งน้ำธรรมชาติและแหล่งน้ำที่เป็นของเอกชน ซึ่งมีทางเชื่อมต่อหรือสามารถ ไหลไปสู่แหล่งน้ำสาธารณะหรือแหล่งน้ำธรรมชาติได้ "เจ้าพนักงานท้องถิ่น" หมายความว่า นายกองค์การบริหารส่วนตำบลสี่เหลี่ยม

**-10-**

**ข้อ ๕** ข้อบัญญัตินี้ให้ใช้บังคับแก่อาคารที่มีการระบายน้ำทิ้งลงหรือไหลไปสู่แหล่งระบายน้ำ และยังไม่มีกฎหมายใดกำหนดมาตรการเกี่ยวกับการกำจัดน้ำมันและไขมันสำหรับอาคารประเภทนั้น

**ข้อ ๖** ให้เจ้าของหรือผู้ครอบครองอาคารตามข้อ ๕ ติดตั้งบ่อดักไขมันตามมาตรฐานที่เจ้า พนักงานท้องถิ่นประกาศ กำหนด ให้เจ้าของหรือผู้ครอบครองอาคารที่มีการปลูก

สร้างใหม่ดำเนินการติดตั้งบ่อดักไขมันสำหรับ อาคารนั้น ให้แล้วเสร็จก่อนเข้าอยู่อาศัยหรือใช้สอย และหากอาคารใดอยู่ระหว่างการปลูกสร้างใหม่ในวันที่ ข้อบัญญัตินี้มีผลใช้บังคับ ก็ให้ดำเนินการติดตั้งบ่อดักไขมันตามข้อบัญญัตินี้เช่นเดียวกัน

**ข้อ ๗** ให้เจ้ารองหรือผู้ครอบครองอาคารตามข้อ ๕ เก็บ ขน น้ำมันหรือไขมันในบ่อดักไขมัน ไปกำจัดและซ่อมแซมบำรุงรักษาบ่อดักไขมันให้อยู่ในสภาพที่ใช้การได้ตามปกติอยู่เสมอ

**ข้อ ๘** ผู้ใดฝ่าฝืนข้อบัญญัตินี้ ต้องระวางโทษปรับไม่เกินหนึ่งพันบาท

**ข้อ 9** ให้เจ้าพนักงานท้องถิ่นประกาศและประชาสัมพันธ์ให้ประชาชนทราบถึงการปฏิบัติ ตามข้อบัญญัตินี้

**ข้อ ๑๐** ให้เจ้าพนักงานท้องถิ่นมีอำนาจยกเว้นการปฏิบัติตามข้อบัญญัตินี้ตามความจำเป็น โดยพิจารณาถึงสภาพ ลักษณะหรือการใช้ประโยชน์ของอาคาร หรือสภาพของพื้นที่ เช่น พื้นทีบนภูเขา พื้นที่เกษตรกรรมพื้นที่ในชนบท

**ข้อ ๑๑** ให้นายกองค์การบริหารส่วนตำบลสี่เหลี่ยมรักษาการตามข้อบัญญัตินี้ และให้มีอำนาจ ออกประกาศหรือคำสั่งเพื่อปฏิบัติการเป็นไปตามข้อบัญญัตินี้

ประธานสภาฯ - จากที่เลขาสภาฯได้ชี้แจงรายละเอียดข้อบัญญัติองค์การบริหารส่วนตำบลสี่เหลี่ยม เรื่อง การติดตั้งบ่อดักไขมันบำบัดน้ำเสียในอาคาร พ.ศ. ๒๕๖๖กระผมจะขอ**พิจารณาวาระที่ 2 และวาระที่ 3** ในคราวเดียวเนื่องจากข้อบัญญัติเรื่อง การติดตั้งบ่อดักไขมันบำบัดน้ำเสียในอาคาร พ.ศ. ๒๕๖๖ เป็นข้อบัญญัติที่ไม่เกี่ยวกับงบประมาณรายจ่ายจึงเห็นควรให้พิจารณาได้ในคราวเดียวกัน ใครเห็นว่าเห็นควรอนุมัติข้อบัญญัติองค์การบริหารส่วนตำบลสี่เหลี่ยม เรื่อง การติดตั้งบ่อดักไขมันบำบัดน้ำเสียในอาคาร พ.ศ. ๒๕๖๖ ผมขอมติที่ประชุมด้วยครับ เชิญครับ

เลขานุการสภาฯ - ดิฉันขออนุญาตที่ประชุมนับองค์ประชุม ก่อนที่จะลงมตินับองค์ประชุมได้ 8 คน ถือว่าครบองค์ประชุม เชิญค่ะ

**มติที่ประชุม** - **ที่ประชุมมีมติให้ความเห็นชอบด้วยคะแนนเสียงจำนวน 7 เสียงและประธานสภาองค์การบริหารส่วนตำบลสี่เหลี่ยมงดออกเสียงจำนวน 1 เสียง**

**ระเบียบวาระที่ 5** เรื่องอื่นๆ

ประธานสภาฯ - ท่านใดมีอะไรจะซักถามหรือเพิ่มเติมอะไรหรือไม่

**-11-**

หัวหน้าสำนักปลัด - กระผม นายสุทัศน์ ลีประโคน หัวหน้าสำนักปลัด ขออนุญาตชี้แจงที่ประชุมเรื่องขอให้สภาองค์การบริหารส่วนตำบลสี่เหลี่ยม มีมติให้องค์การบริหารส่วนตำบลสี่เหลี่ยม ยื่นคำขออนุญาตเข้าทำประโยชน์ในเขตป่า ตามมาตรา 54 แห่งพระราชบัญญัติป่าไม้ พุทธศักราช 2484 กรณี เพื่อก่อสร้างที่ทำการองค์การบริหารส่วนตำบลสี่เหลี่ยมพร้อมระบบสาธารณูปโภคและสาธารณูปการ

ประธานสภาฯ - จากที่หัวหน้าสำนักปลัดได้ชี้แจงรายละเอียด เรื่องการขออนุญาตชี้แจงที่ประชุมเรื่องการขออนุญาตเข้าทำประโยชน์ในเขตป่า ตามมาตรา 54 แห่งพระราชบัญญัติป่าไม้ พุทธศักราช 2484 จำเป็นจะต้องได้รับความเห็นชอบจากสภาองค์กรปกครองส่วนท้องถิ่นที่ป่านั้นตั้งอยู่ จึงจำเป็นที่จะต้องขอให้สภาองค์การบริหารส่วนตำบลสี่เหลี่ยม มีมติให้องค์การบริหารส่วนตำบลสี่เหลี่ยม ยื่นคำขออนุญาตเข้าทำประโยชน์ในเขตป่า ตามมาตรา 54 แห่งพระราชบัญญัติป่าไม้ พุทธศักราช 2484 กรณี เพื่อก่อสร้างที่ทำการองค์การบริหารส่วนตำบลสี่เหลี่ยมพร้อมระบบสาธารณูปโภคและสาธารณูปการ

เลขานุการสภาฯ - ดิฉันขออนุญาตที่ประชุมนับองค์ประชุม ก่อนที่จะลงมตินับองค์ประชุมได้ 8 คน ถือว่าครบองค์ประชุม เชิญค่ะ

**มติที่ประชุม** - **สภาองค์การบริหารส่วนตำบลสี่เหลี่ยม มีมติให้องค์การบริหารส่วนตำบลสี่เหลี่ยมยื่นคำขออนุญาตเข้าทำประโยชน์ในเขตป่า ตามมาตรา 54 แห่งพระราชบัญญัติป่าไม้ พุทธศักราช 2484 กรณี เพื่อก่อสร้างที่ทำการองค์การบริหารส่วนตำบลสี่เหลี่ยมพร้อมระบบสาธารณูปโภคและสาธารณูปการ ด้วยคะแนนเสียงจำนวน 7 เสียงและประธานสภาองค์การบริหารส่วนตำบลสี่เหลี่ยมงดออกเสียงจำนวน 1 เสียง**

ประธานสภาฯ - ท่านใดมีอะไรจะซักถามหรือเพิ่มเติมอะไรหรือไม่

นายก อบต.ฯ - ผมนายศราวุธ สุขประโคน นายกองค์การบริหารส่วนตำบลสี่เหลี่ยม ขอขอบคุณ

หัวหน้าส่วนราชการและสมาชิกสภาองค์การบริหารส่วนตำบลสี่เหลี่ยมทุกท่าน ที่เข้าร่วมประชุมในวันนี้ เพื่อให้เป็นไปตามวัตถุประสงค์ ผมคณะผู้บริหารและสมาชิกสภาองค์การบริหารส่วนตำบลสี่เหลี่ยม เราจึงขออนุมัติใช้จ่ายเงินสะสมเพื่อซื้อรถพยาบาลฉุกเฉิน (รถEMS) เพื่อช่วยเหลือและบริการพี่น้องประชาชนในเขตพื้นที่ตำบลสี่เหลี่ยมต่อไป ขอบคุณครับ

ประธานสภาฯ - สมาชิกสภาองค์การบริหารส่วนตำบลสี่เหลี่ยมท่านใดจะเพิ่มเติมอะไรอีกหรือไม่

ที่ประชุม - ไม่มี

ประธานสภาฯ - ถ้าไม่มีผมขออนุญาตปิดประชุมแต่เพียงเท่านี้

ที่ประชุม - รับทราบ

**ปิดการประชุม - เวลา 12.30 นาฬิกา**

**-12-**

ลงชื่อ  สุวัจนา สุขกมล ผู้จดรายงานการประชุม

(นางสาวสุวัจนา สุขกมล)

เลขานุการสภาองค์การบริหารส่วนตำบลสี่เหลี่ยม

ลงชื่อ สมพงษ์ เกาประโคนรายงานการประชุม

(นายสมพงษ์ เกาประโคน)

ประธานสภาองค์การบริหารส่วนตำบลสี่เหลี่ยม

**คณะกรรมการตรวจรับรองรายงานการประชุม**

ลงชื่อ สมพร บุญสุขกรรมการ

(นายสมพร บุญสุข)

สมาชิกสภาองค์การบริหารส่วนตำบลสี่เหลี่ยมหมู่ที่ 3

ลงชื่อ พินิจ เรืองรัมย์กรรมการ

(นายพินิจ เรืองรัมย์)

สมาชิกสภาองค์การบริหารส่วนตำบลสี่เหลี่ยมหมู่ที่ 8

ลงชื่อ ชาติ ยืนยาวกรรมการ

(นายชาติ ยืนยาว)

สมาชิกสภาองค์การบริหารส่วนตำบลสี่เหลี่ยมหมู่ที่ 4